безработица“ означава броят на безработните лица, разделен на броя на наетите и безработните лица за референтния месец;
 3)
 „месечни сурови данни за безработицата“ означава отчетените данни за броя на безработните лица, регистрирани в публичните служби по заетостта на държавите членки;
 4)
 „месечни оценки за безработицата“ означава комбинацията от тримесечни данни въз основа на определението на МОТ, прилагано в областта на работната сила съгласно Регламент (ЕС) 2019/1700, и месечната регистрирана безработица;
 5)
 „месечни данни за безработицата“ означава данните, които се предават в съответствие с настоящия регламент, а именно месечната статистика за безработицата, месечните сурови данни за безработицата или месечните оценки за безработицата;
 6)
 „референтен месец“ означава поредица от седмици, обединени по следния начин:
 —
 всяка седмица от определено референтно тримесечие, установено за тримесечните данни в областта на работната сила, събирани съгласно Регламент (ЕС) 2019/1700, се счита за част от само един от трите референтни месеца от това тримесечие,
 —
 седмиците, които попадат изцяло в определен календарен месец, се считат за част от съответния референтен месец,
 —
 седмиците, които попадат едновременно в два календарни месеца, се считат за част от единия от двата референтни месеца.
 Член 3
 Изисквания по отношение на данните
 1. Държавите членки предават на Комисията (Евростат) месечна статистика за безработицата [вариант 1], месечни сурови данни за безработицата [вариант 2] или месечни оценки за безработицата [вариант 3].
 2. Масивите от данни, съдържащи месечна статистика за безработицата, трябва да включват месечна статистика, която е представителна за целия референтен месец.
 3. Масивите от данни, съдържащи месечни сурови данни за безработицата, трябва да включват данни, съответстващи на броя на лицата, които са били регистрирани като безработни през определен период от календарния месец.
 4. Данните за регистрираната безработица, използвани при съставянето на месечните оценки за безработицата, трябва да съответстват на броя на лицата, които са били регистрирани като безработни през определен период от календарния месец.
 5. Наименованията и определенията на променливите, които трябва да се предават, са изброените в приложение I за месечната статистика за безработицата [вариант 1], в приложение II за месечните сурови данни за безработицата [вариант 2] и в приложение III за месечните оценки за безработицата [вариант 3].
 Член 4
 Крайни срокове за предаване
 1. Месечните данни за безработицата се предават всеки месец в рамките на крайните срокове, определени в приложение V към Регламент (ЕС) 2019/1700, както следва:
 а)
 за държавите членки, които са избрали вариант 1 — месечната статистика за безработицата се предава в срок от 27 дни след календарния месец;
 б)
 за държавите членки, които са избрали вариант 2 — месечните сурови данни за безработицата се предават в срок от 25 дни след календарния месец;
 в)
 за държавите членки, които са избрали вариант 3 — месечните оценки за безработицата се предават в срок от 25 дни след календарния месец.
 2. През месеците, в които крайният срок се пада в събота или неделя, действителният краен срок е следващият понеделник. Месечните данни за безработицата за референтния месец ноември се предават до 31 декември.
 Предаването на данни започва най-късно за референтния месец май 2021 г.
 Член 5
 Динамични редове за минали периоди
 1.